

**ประกาศองค์การบริหารส่วนตำบลเมืองพล**

**เรื่อง ประชาสัมพันธ์การจัดเก็บภาษี ประจำปี พ.ศ. 2561**

**-------------------------------------------**

เพื่อให้การจัดเก็บภาษีขององค์การบริหารส่วนตำบลเมืองพล เป็นไปอย่างมีประสิทธิภาพและทำให้ผู้มีหน้าที่ชำระภาษีได้รับทราบระยะเวลาในการชำระภาษี องค์การบริหารส่วนตำบลเมืองพล จึงขอประกาศประชาสัมพันธ์การจัดเก็บภาษีประจำปี พ.ศ. 2561 ดังนี้

1. ภาษีบำรุงท้องที่
* ยื่นชำระภาษีบำรุงท้องที่ตั้งแต่ มกราคม – เมษายน ของทุกปี
1. ภาษีโรงเรือนและที่ดิน
* ยื่นแบบพิมพ์แจ้งรายการทรัพย์สิน (แบบ ภ.ร.ด.2 ) ภายในเดือนกุมภาพันธ์ของทุกปี
1. ภาษีป้าย
* ยื่นแบบแสดงรายการภาษี ตั้งแต่เดือนมกราคม – มีนาคม ของทุกปี

ผู้มีหน้าที่ชำระภาษีสามารถติดต่อยื่นแบบแสดงรายการเพื่อชำระภาษีได้ ณ ที่ทำการ

องค์การบริหารส่วนตำบลเมืองพล ทั้งนี้ การยื่นแบบแสดงรายการเพื่อชำระภาษีและการชำระภาษีผู้มีหน้าที่เสียภาษีจะต้องยื่นแบบแสดงรายการและชำระภาษีภายในระยะเวลาที่กำหนด ผู้ฝ่าฝืนจะต้องชำระค่าปรับตามที่กฎหมายกำหนดและผู้ค้างชำระภาษีจะต้องชำระภาษีคงค้างอยู่พร้อมดอกเบี้ย ภายในระยะเวลาค้างไม่เกิน 10 ปี



 ประกาศ ณ วันที่ 7 เดือน พฤศจิกายน พ.ศ. 2560

 (ลงชื่อ)

 ( นายภูผา ผาปริญญา )

 นายกองค์การบริหารส่วนตำบลเมืองพล



**ประกาศองค์การบริหารส่วนตำบลเมืองพล**

**เรื่อง ประชาสัมพันธ์ให้เจ้าของป้ายยื่นแบบแสดงรายการภาษีป้าย ประจำปี พ.ศ. 2561**

**-------------------------------------------**

ตามที่พระราชบัญญัติภาษีป้าย พ.ศ. 2510 มาตรา 12 และมาตรา 15 กำหนดให้เจ้าของป้ายซึ่งต้องเสียภาษีป้ายยื่นแบบแสดงรายการภาษีป้าย ตามแบบต่อพนักงานเจ้าหน้าที่ ภายในเดือน มีนาคม ของทุกปี

 ฉะนั้น จึงประกาศให้เจ้าของป้ายหรือผู้ซึ่งเจ้าของป้ายมอบหมายซึ่งป้ายตั้งอยู่ในเขตองค์การบริหารส่วนตำบลเมืองพล ยื่นแบบแสดงรายการภาษีป้าย (ภ.ป.1) เพื่อเสียภาษีป้ายประจำปี พ.ศ. 2561 ต่อพนักงานเจ้าหน้าที่ ณ ที่ทำการองค์การบริหารส่วนตำบลเมืองพล อำเภอพล จังหวัดขอนแก่น ภายในวันที่ 31 เดือนมีนาคม พ.ศ. 2561 ถ้าไม่ยื่นแบบแสดงรายการภาษีป้ายภายในกำหนด หรือยื่นแบบแสดงรายการภาษีป้ายโดยไม่ถูกต้อง ทำให้จำนวนเงินที่ต้องเสียภาษีป้ายน้อยลง จะต้องเสียเงินเพิ่มตามมาตรา 25 (1) และ (2) แห่งพระราชบัญญัติภาษีป้าย พ.ศ. 2510

 ประกาศ ณ วันที่ 7 เดือน พฤศจิกายน พ.ศ. 2560



 (ลงชื่อ)

 ( นายภูผา ผาปริญญา )

 นายกองค์การบริหารส่วนตำบลเมืองพล



**ประกาศองค์การบริหารส่วนตำบลเมืองพล**

**เรื่อง ให้ผู้เป็นเจ้าของหรือผู้ครอบครองที่ดิน ที่อยู่ในเขตองค์การบริหารส่วนตำบลเมืองพล**

**อำเภอพล จังหวัดขอนแก่น อันต้องเสียภาษีบำรุงท้องที่ ไปชำระค่าภาษีบำรุงท้องที่ประจำปี พ.ศ. 2561**

**-------------------------------------------**

อาศัยอำนาจตามความในมาตรา 35 แห่งพระราชบัญญัติภาษีบำรุงท้องที่ พ.ศ. 2508 องค์การบริหารส่วนตำบลเมืองพล จึงประกาศให้ผู้มีกรรมสิทธิ์ในที่ดินที่ตั้งอยู่ในเขตพื้นที่องค์การบริหารส่วนตำบลเมืองพล อำเภอพล จังหวัดขอนแก่น อันต้องเสียภาษีบำรุงท้องที่ ประจำปี พ.ศ. 2561 นำเงินค่าภาษีบำรุงท้องที่ไปชำระต่อพนักงานเจ้าหน้าที่ ณ งานทะเบียนทรัพย์สินและจัดเก็บรายได้ องค์การบริหารส่วนตำบลเมืองพล อำเภอพล จังหวัดขอนแก่น ตั้งแต่บัดนี้เป็นต้นไป จนถึงวันที่ 30 เมษายน พ.ศ. 2561

 ถ้าพ้นกำหนดชำระค่าภาษีบำรุงท้องที่ดังกล่าว จะต้องเสียเงินเพิ่มร้อยละ 24 ต่อปี ของจำนวนเงินที่ต้องเสียภาษี ตามมาตรา 45 (4) แห่งพระราชบัญญัติภาษีบำรุงท้องที่ พ.ศ. 2508 และแก้ไขเพิ่มเติม (ฉบับที่ 2) พ.ศ. 2529

 จึงประกาศให้ทราบโดยทั่วกัน

 ประกาศ ณ วันที่ 7 เดือน พฤศจิกายน พ.ศ. 2560

 (ลงชื่อ)

 ( นายภูผา ผาปริญญา )

 นายกองค์การบริหารส่วนตำบลเมืองพล



**ประกาศองค์การบริหารส่วนตำบลเมืองพล**

**เรื่อง ประชาสัมพันธ์การยื่นแบบและชำระภาษีโรงเรือนและที่ดิน ประจำปี พ.ศ. 2561**

**-------------------------------------------**

ตามที่พระราชบัญญัติภาษีโรงเรือนและที่ดิน พ.ศ. 2475 กำหนดให้เจ้าของโรงเรือนต้องยื่นแบบแสดงรายการเพื่อเสียภาษีโรงเรือนและที่ดิน ต่อพนักงานเจ้าหน้าที่ภายในเดือน กุมภาพันธ์ ของทุกปี

 ฉะนั้น จึงประกาศให้เจ้าของโรงเรือนและที่ดินที่ตั้งอยู่ในเขตองค์การบริหารส่วนตำบลเมืองพล ยื่นแบบแสดงรายการภาษีโรงเรือนและที่ดิน (ภ.ร.ด.2) เพื่อเสียภาษีประจำปี พ.ศ. 2561 ต่อพนักงานเจ้าหน้าที่ ณ ที่ทำการองค์การบริหารส่วนตำบลเมืองพล อำเภอพล จังหวัดขอนแก่น ภายในเดือน กุมภาพันธ์ พ.ศ. 2561 ถ้าไม่ยื่นแบบแสดงรายการภายในกำหนด หรือยื่นแบบแสดงรายการภาษีโรงเรือนและที่ดินไม่ถูกต้องทำให้จำนวนเงินที่ต้องเสียภาษีน้อยลง จะต้องเสียเงินเพิ่มตามมาตรา 43 แห่งพระราชบัญญัติภาษีโรงเรือนและที่ดิน

 ประกาศ ณ วันที่ 7 เดือน พฤศจิกายน พ.ศ. 2560



 (ลงชื่อ)

 ( นายภูผา ผาปริญญา )

 นายกองค์การบริหารส่วนตำบลเมืองพล